**Uasghrádú ar Acomhal Bhóthar na Siúire/Bhóthar Mhic Dháibhéid**

**Cill Mhaighneann go Sráid Thomáis**

**Bealach Siúil agus Rothaíochta**

**Bileog Eolais**

An Chomhairliúcháin Phoiblí

Oíche Eolais - Déardaoin 20 Meitheamh 4-7i.N.

# Céard atá sa Bhileog Eolais Seo?

Léargas ar an Tionscadal

Buntáistí na Scéime

Príomhghnéithe

Conas Teagmháil a Dhéanamh Linn

# Léargas ar an Tionscadal

Seachadfaidh Comhairle Cathrach Bhaile Átha Cliath an Líonra Taistil Ghníomhaigh trí shraith tionscadal infreastruchtúir sna blianta amach romhainn. Fásfaidh an Líonra ón 10km atá ann cheana ina líonra nasctha 310km ar fud na cathrach. Cuirfidh sé seo roghanna taistil níos sábháilte, níos ionchuimsithí agus níos inbhuanaithe ar fáil.

Beartaíonn Comhairle Cathrach Bhaile Átha Cliath (CCBÁC), le tacaíocht ón Údarás Náisiúnta Iompair, acomhal Bhóthar na Siúire, Bhóthar Mhic Dháibhéid, Bhóthar an Charnáin agus Bhóthar Shliabh na mBan a uasghrádú san áit a dtrasnaíonn siad ag an gCanáil Mhór. Téann Líne Dhearg LUAS tríd an acomhal freisin. Tugtar bearta isteach sa mholadh chun freastal ar gach

úsáideoir iompair a théann tríd an acomhal, ag feabhsú an leagan amach agus ag éascú gluaiseachtaí bus agus rothaithe.

Is cuid de Thionscadal um Thaisteal Gníomhach ó Chill Mhaighneann go Sráid Thomáis é an tionscadal seo atá mar chuid de chroí-Líonra CCBÁC um Thaisteal Gníomhach. Cuirfidh sé 2.6km

d’áiseanna siúil agus rothaíochta ar ardchaighdeán ar fáil ó Phríosún Chill Mhaighneann go Sráid Thomáis. Síneoidh sé ó acomhal an Chuarbhóthair Theas/Lána Chill Mhaighneann feadh

an Chuarbhóthair Theas, Bhóthar na Siúire, Radharc na Canálach Móire, Pháirc Líneach San Séamas, Shiúlán San Séamas, Lána Fhoirbis, Lána Mhuire Mhaith agus Chúirt San Tomás a fhad leis an acomhal le Sráid Thomáis.

# Léarscáil Lom

Is léarscáil líne í an íomhá seo leis an acomhal mar a dhéantar cur síos air i gcuid 1 ar an mbileog seo imlínithe i ndearg. Léiríonn an léarscáil dúnadh Bhóthar Shliabh na mBan, an spás ríochta poiblí nua tírdhreachaithe atá cruthaithe chomh maith le gluaiseacht feithicle do bhusanna amháin atá le cur i bhfeidhm áit a mbuaileann Bóthar Shliabh na mBan agus Bóthar an Charnáin

# Cad Iad Na Buntáistí a Bhaineann Leis An Scéim?

Sábháilteacht a fheabhsú do rothaithe agus do choisithe trí níos mó trasrianta díreacha agus trasrianta le tráchtsoilse a chur ar fáil

Taitneamhacht a fheabhsú le limistéar tírdhreachaithe atá leathnaithe, athchóirithe agus inrochtana

Sábháilteacht LUAS a fheabhsú agus é ag taisteal tríd an acomhal

Leibhéil mhéadaithe gníomhaíochta coirp a spreagadh trí bhealach sábháilte agus nascacht leis na bealaí siúil agus rothaíochta eile a sholáthar

# Príomhghnéithe

Dúnadh shliosbhóthar Shliabh na mBan

Geata bus a chur ar fáil do Bhusanna ó thuaidh trí acomhal Bhóthar Shliabh na mBan/ Bhóthar an Charnáin

Ríocht phoiblí agus limistéar tírdhreachaithe a leathnú

Cóngar sciuirde trí bhóithre áitiúla a laghdú trí Bhóthar Shliabh na mBan

Uainíocht tráchtsoilse a bharrfheabhsú chun slí rothaithe agus coisithe a éascú tríd an acomhal

Áiseanna trasrianta feabhsaithe agus níos dírí a chur ar fáil do choisithe

An tosaíocht atá ag an LUAS agus ag busanna tríd an acomhal a choinneáil

Cosáin nua agus dromchla bóthair a sholáthar don acomhal iomlán

# Íomhá 1

Is léaráid ealaíontóra í an íomhá seo ar an scéim chríochnaithe ag breathnú siar ó dheas thar Bhóthar Mhic Dháibhéid ó Radharc na Canálach Móire. Léiríonn an íomhá an raon rothar nua molta ar an taobh eile den bhóthar. Tá an raon rothar scartha ó thrácht feithicle le maolaire colbha tógtha le roinnt plandaithe ann. Níos faide ar aghaidh ón raon rothar san íomhá tá an spás poiblí nua cruthaithe ag Bóthar Shliabh na mBan a bheith dúnta. Sa spás poiblí tá suíocháin, crainn bheaga agus ar mheánmhéid le plandáil ag leibhéal íseal. Chun tosaigh tá plandú nua ar an dá thaobh de bhéal acomhal Radharc na Canálach Móire.

# Íomhá 2

Léiríonn an íomhá seo léaráid ealaíontóra de radharc ón aer den acomhal uasghrádaithe molta. Léiríonn sé na gnéithe uilig a ndéantar cur síos orthu i gcuid 3 den bhileog seo agus an chaoi a n-oireann siad don timpeallacht mháguaird.

# Conas Teagmháil a Dhéanamh Linn

Tá rannpháirtíocht an phobail á lorg againn maidir leis na moltaí scéime reatha. Más maith leat

féachaint ar fhaisnéis bhreise nó aighneacht a dhéanamh chuig CCBÁC maidir leis an tionscadal seo, féach na roghanna thíos le do thoil:

https://consultation.dublincity.ie/ (déan é seo a scanadh)

activetraveloffice@dublincity.ie leis an ábhar: Uasghrádú ar Acomhal Bhóthar na Siúire/Bhóthar Mhic Dháibhéid

Oifig Chlár um Thaisteal Gníomhach, Comhairle Cathrach Bhaile Átha Cliath, Teach Cavendish, Bloc D, Cúirt Árann, Cé Árann, Baile Átha Cliath 7, D07 H5CH

Oifig Cláir um Thaisteal Gníomhach: 01 222 2536

Rabhaidh Chomhairle Cathrach Bhaile Átha Cliath: alerts.dublincity.ie

Tá fáil ar na líníochtaí deartha chun breathnú orthu le linn na tréimhse comhairliúcháin ag:

Comhairle Cathrach Bhaile Átha Cliath, Bloc 1, Urlár 0, Oifigí na Cathrach, an Ché Adhmaid, Baile Átha Cliath 8, D08RF3F.

Leabharlann an Charnáin, Bóthar Parnell, Paróiste San Séamas, Baile Átha Cliath, D12 ET22

<https://www.dublincity.ie/Kilmainham-thomas-street-project>

Cad é an chéad chéim eile?

Nuair a shroichfear dáta deiridh an chomhairliúcháin phoiblí le haghaidh tuairimí déanfar athbhreithniú ar na freagraí agus déanfar tuilleadh forbartha ar dhearaí sula dtógfar iad. Cuirfear nuashonruithe ar fáil i rith sheachadadh na scéime

Oíche Eolais Phoiblí - Tapaigh an Deis Labhartha

Reáchtálfar imeacht eolais maidir leis an tionscadal óna 4-7i.n. ar an 20ú Meitheamh 2024 sa Dea-Chomhairle, Gaeil na Life CLG & Camógaíocht, Bóthar Mhic Dháibhéid, Droimeanach, Co. Bhaile Átha Cliath, Bileog Eolais Uimh. 3 – Meitheamh 2024